EkBass/fiwiki-20250220-pages-articles huggingface dataset:
Myh’ailo Haluštšynskyi

Myh’ailo Mykolajovytš Haluštšynskyi (; 26\. syyskuuta 1878 Zvynjatš, Tšortkivin piiri, Galitsia – 25. syyskuuta 1931 Lviv) oli ukrainalainen politiikan ja kulttuurin toimija ja opettaja. Hänen veljensä oli Teodosi Haluštšynskyi. Haluštšynskyi opiskeli Lvivissä ja Wienissä ja toimi sen jälkeen opettajana Zolotšivin koulussa ja sitten 1910 johtajana Ridna Škola -seuran kymnaasissa Rohatynissä. Hän oli ensimmäisessä maailmansodassa Sitšin kiväärimiesten (USS) upseerina ja sen jälkeen USS:n yhteysupseerina Itävallan johtoesikunnassa. Sodan päätyttyä hän opetti salaisessa ukrainalaisessa yliopistossa. Vuosina 1923–1931 oli Lvivissä Prosvita-seuran puheenjohtaja ja opetusalan lehden Žyttja i znannjan päätoimittaja. Hänet valittiin 1928 Ukrainan kansallisen demokraattisen liiton edustajana Puolan senaattiin, ja hän oli sen varapuheenjohtaja. Hän kirjoitti muistelmat ja muutamia opetusalan teoksia. ==Lähteet== ==Aiheesta muualla== Luokka:Ukrainalaiset opettajat Luokka:Ukrainalaiset poliitikot Luokka:Vuonna 1878 syntyneet Luokka:Vuonna 1931 kuolleet
Persona 3 Reload

Persona 3 Reload on P-Studion kehittämä ja Atluksen julkaisema roolipeli. Se on uusintaversio Persona-pelisarjan pelistä Shin Megami Tensei: Persona 3 (2006), ja se julkaistiin PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle 2. helmikuuta 2024. Peli tuli pelattavaksi myös Xbox Game Passin kautta. == Pelaaminen== Persona 3 Reload sisältää alkuperäisestä Persona 3:sta tutut ydinelementit, kuten perinteisen roolipelaamisen ja sosiaalisen simulaation sekoituksen. Mutta muuten peli on mekaniikaltaan ja grafiikoiltaan uudistunut, käyttäen erityisesti Persona 5:een (2016) sovellettuja elementtejä. Myös pelin käyttöliittymä ja karttajärjestelmä ovat suunniteltu enemmän samanlaiseksi kuin alkuperäisen Persona 3:n jälkeen julkaistuilla Persona-peleillä. Persona 3 Portablen mahdollisuus valita naispuolinen protagonisti ei kuitenkaan sisälly Reloadiin. Persona 3 FES:stä tuttu lisätarina The Answer julkaistiin Reloadiin nimellä ”Episode Aigis” ladattavana lisäsisältönä 10. syyskuuta 2024. ==Äänirooleissa== ===Alkuperäiset=== ===Englanninkieliset=== == Katso myös == * Luettelo videopelin Persona 3 hahmoista == Lähteet == Luokka:Megami Tensei Luokka:Vuoden 2024 videopelit Luokka:PlayStation 4 -pelit Luokka:PlayStation 5 -pelit Luokka:Windows-pelit Luokka:Xbox One -pelit Luokka:Xbox Series X- ja Series S -pelit Luokka:Tietokoneroolipelit
Solifer STM

== Solifer STM == Solifer STM on vuosina ?-? Solifer Oy:n valmistama Suomalais-Kiinalainen mopo. Mopossa on vakiona joko sama moottori kuin Skyteam Monkey:ssa, tai Kiinalainen kopio Minarelli AM6 moottorista. Solifer STM moposta lähimmät "sukulaiset" ovat Solifer Enduro ja Skyteam Enduro. Solifer STM mopoa ei enää valmisteta. == Tekniset tiedot == •Moottori: 1-sylinterinen, 2-venttiilinen ja ilmajäähdytteinen nelitahtimoottori, tai 1-sylinterinen, nestejäähdytteinen kaksitahtimoottori •Iskutilavuus: 49 cc •Voimansiirto: Monkey type: 4 vaihdetta. Kiinankopio AM6: 6 vaihdetta. Molemmissa: ketjuveto, käsikytkin •Sytytys: 12V, CDI •Rekisteröity kahdelle •Käynnistys: poljin •Jarrut: (etu/taka): levyjarru == Ajettavuus == Mopo kulkee mukavasti ja tasaisesti, mutta vakiona kiihtyminen saattaa olla hidasta. Kylmä moottori voi nykiä, mutta lämmetessä liikkeestä tulee tasainen. Kääntyvyys on erittäin hyvä, iskunvaimennus ja jousitus toimivat hienosti. Kone lähtee yleensä ensimmäisellä polkaisulla käyntiin. Luokka:Soliferin mopot ja skootterit
Sumiaisten kirkonkylä

Sumiaisten kirkonkylä on Äänekosken kaupungin Sumiaisten pitäjän kirkonkylä ja taajama Keski-Suomen maakunnan itäosassa. Taajama sijaitsee Ala-Keiteleen Rupunlahden itäpuolella ja Sumiaisen eli Sumiaisjärven luoteispuolella. Maakuntakeskus Jyväskylä sijaitsee 62 kilometriä Sumiaisten kirkonkylästä etelälounaaseen. Tilastokeskuksen taajama-aluerajauksen mukaan vuoden 2021 lopussa Sumiaisten kirjonkylän pinta-ala oli 1,39 neliökilometriä ja väkiluku 406. Tilastollinen taajamarajaus voi poiketa virallisesta kunnanosien rajauksesta. Sumiainen on saanut nimensä samannimisestä järvestä, jonka rinnakkaisnimiä ovat olleet Sumiaisjärvi ja Iso-Vanki. Paikannimi Sumiainen mainitaan asiakirjoissa aluksi ruotsiksi, ja on kirjattu muodossa Sumiais (1442), Sumiois (1552), Sumioijs (1552), Sumias By, Sumiais-Iärwi (1776–1805). Paikannimi pohjautuu ilmeisesti sume-, sumu-, sumea- tai sumia-sanueisiin. Mahdollisesti nimi on viitannut runsasjärvisen alueen sumuisuuteen. ==Valtakunnallisesti merkittävä rakennettu kulttuuriympäristö== Sumiaisten kirkonkylä on myös Museoviraston luokittelema Valtakunnallisesti merkittävä rakennettu kulttuuriympäristö eli RKY-kohde. Tässä merkityksessä kirkonkylän aluerajaus poikkeaa tilastollisesta taajamarajauksesta ja yleiskielen merkityksestä. Sumiaisten kirkko ja kellotapuli 2.jpg|Sumiaisten kirkko (1890) ja kellotapuli (1850-luvulta). Central Finland, Finland - panoramio (1).jpg|Katunäkymä Sumiaisten kirkonkylästä. Sumiaisten kirkonkylä 2.jpg|Sumiaisten kirkonkylää. ==Katso myös== * Sumiaisten koulu * Sumiaisten kirjasto * Kuokanjoki, Suomen lyhin joki ==Lähteet== Luokka:Sumiainen Luokka:Keski-Suomen maakunnan taajamat Luokka:Suomen kirkonkylät Luokka:Suomen entiset kuntakeskukset Luokka:Äänekosken kylät
Volynian alueen lippu

Volynian alueen lippu () on Ukrainan Volynian alueen symboli. Lipussa on punaisella pohjalla valkoinen risti, ja sen tangonpuoleisessa yläkentässä on valkoinen yrjönristi. Lipun mittasuhteet ovat 2:3; isomman ristin sakaran leveys on viidesosa lipun korkeudesta, kun taas yrjönristin korkeus on kolmasosa lipun korkeudesta, ja sen sakaran päädyn leveys on kymmenesosa lipun korkeudesta. Hopeinen risti punaisella pohjalla on 1400-luvulta peräisin oleva Volynian symboli. Lippu otettiin käyttöön 4. marraskuuta 1997 mittasuhteilla 5:7, ja 30. toukokuuta 2000 mittasuhteiksi muutettiin 2:3. Volynian aluevaltuusto hyväksyi lipun 16. maaliskuuta 2004. == Lähteet == Luokka:Ukrainan liput lippu
Lapsikuoro

Lapsikuoro on kuoro, jossa laulavat lapset. Se on yleensä tarkoitettu alle täysi-ikäisille lapsille, yleisimmin koululaisille. Lapsikuorot voivat olla osa koulun musiikkitoimintaa, kirkon kuorotoimintaa tai itsenäisiä kuoroja, jotka kokoontuvat harjoittelemaan ja esiintymään omaksi ilokseen tai erilaisissa tilaisuuksissa. *
Inetd

inetd (Internet service daemon, Internet Super Server ) on useissa Unix- tyylisissä käyttöjärjestelmissä käytetty palvelinohjelmisto, joka tarjoaa erilaisia Internet-palveluita. inetd:n idea on toteuttaa yksinkertaisia ja vähän käytettyjä palveluja yhden palvelinprosessin alla. inetd kuuntelee palvelulle varattua porttia ja käynnistää varsinaisen palvelinohjelma kun kyseiseen porttiin otetaan yhteys. Tällöin koneessa ei tarvitse pitää käynnissä varsinaista palvelinohjelmaa jokaista palvelua varten. inetd julkaistiin ensimmäisen kerran BSD 4.3:ssa (1986).inet(8), FreeBSD System Manager's Manual Vielä 1990-luvulla oli tavallista että kaupallisissa Unix- käyttöjärjestelmissä kaikki mahdolliset palvelut oli kytketty päälle `/etc/inetd.conf ` -tiedostossa ja käytettävissä. inetd:n kautta ajettuja palveluja olivat esimerkiksi telnet, FTP, rlogin, rsh ja sukulaiset, UUCP, talk, finger, TFTP, comsat eli biff server (ilmoittaa käyttäjää sähköpostin saapumisesta), tnamed (DARPA Trivial Name Server), time, daytime (Unix-aika ja ihmisen luettava aika kellonajan tiedusteluun ja synkronointiin), systat, netstat, echo, discard, chargen (verkon diagnosointi) ja Sunin RPC- palvelut.esim. Solaris 8, 1992 On myös mahdollista ajaa kevyttä HTTP- palvelinta (bozotic, micro-httpd) inetd:n alla. inetd kytkee yhteyden tullessa verkkopistokkeet käynnistämänsä palvelinprosessin syöttö- ja tulostusvuohon (stdin/stdout), joten palvelinohjelma voi kommunikoida verkon yli normaalein tulostuskäskyin.inetd(1m), Hewlett-Packard Company, HP-UX 11i Version 2, August 2003 ínetd:n olemattoman tietoturvan vuoksi kehitettiin tcp_wrappers- paketti (Wietse Venema, 1990), jolla yhteydenottoja voi rajoittaa IP- osoitteiden mukaan `/etc/hosts.deny ` ja `/etc/hosts.allow ` -tiedostojen avulla. Tämä paketti sisältyy kirjastona joihinkin myöhempiin inetd- versioihin. Myöhemmin inetd korvattiin useissa Linux-järjestelmissä modulaarisemmalla xinetd-paketilla, johon tietoturvaominaisuudet sisältyivät oletuksena. Red Hat Linux vaihtoi xinetd:hen versiossa 7 (2000).https://www.physics.udel.edu/~bnikolic/teaching/phys660/RUTE/rute/node32.html Myöhemmin kiristyvät tietoturvavaatimukset ja palomuurit karsivat suuren osan inetd-palveluista käytöstä. Apple siirsi inetd:n vähäisen toiminnallisuuden osaksi launchd-prosessia Mac OS X Tiger -versiossa (2005). Linux- järjestelmissä toiminnallisuus on siirretty osaksi systemd-ohjelmistoa. ==Lähteet== Luokka:Unix Luokka:Palvelinsovellukset
Leona Helmsley

Leona Helmsley (ent. Roberts, o.s. Lena Mindy Rosenthal, 4. heinäkuuta 1920 Marbletown, New York – 20. elokuuta 2007 Greenwich, Connecticut) oli yhdysvaltalainen kiinteistösijoittaja ja seurapiirihahmo, joka tuli 1980-ja 1990-luvulla tunnetuksi häijystä ja häikäilemättömästä luonteestaan ja sai kutsumanimen The Queen of Mean, ’ilkeyden kuningatar’. Mallin töitä nuorena tehneen Helmsleyn ensimmäinen avioliitto päättyi 1950-luvun alussa, minkä jälkeen hän toimi menestyvänä kiinteistönvälittäjänä New Yorkissa. Vuonna 1968, ollessaan 48-vuotias ja itsekin jo miljonääri, hän alkoi seurustella naimisissa olevan kiinteistö- ja hotellimiljardööri Harry B. Helmsleyn kanssa, ottaa osaa myös tämän liikeasioihin ja houkutella tätä eroamaan vaimostaan. Mies menikin naimisiin Leonan kanssa vuonna 1972. Vuonna 1980 uudesta vaimosta tuli kymmenessä osavaltiossa toimineen Helmsley Hotels -ketjun johtaja – kiinteistöalalla hän oli liiketoimintakiellossa aiempien väärinkäytösten vuoksi. Suurimmillaan pariskunnan kiinteistömassaan kuului muun muassa Manhattanin kuuluisa pilvenpiirtäjä Empire State Building. Vuonna 1989, jolloin hänen miehensä oli jo niin heikkokuntoinen että välttyi syytteiltä, Leona Helmsley tuomittiin neljän vuoden vankeuteen ja 7,1 miljoonan dollarin sakkoihin 33 veropetoksesta. Ylemmät oikeusasteet lievensivät tuomiota 21 kuukauden vankeuteen. Hänelle tuomittiin myös yhdyskuntapalvelua, jonka hän teetti osittain henkilökunnallaan ja sai siitä hyvästä lisää yhdyskuntapalvelua.Lopputekstit elokuvassa , YouTube, viitattu 14.6.2023. Harry B. Helmsley kuoli vuonna 1997 ja jätti noin 5 miljardin dollarin omaisuutensa vaimolleen. Leona Helmsley kuoli vuonna 2007 ja jätti 12 miljoonaa dollaria maltankoiralleen nimeltä Trouble. Koira kuoli vuonna 2011, ja käyttämättä jääneet varat palautuivat Leona ja Harry Helmsleyn perustamaan hyväntekeväisyyssäätiöön. Helmsleystä kerrotaan monia tarinoita. Hänen palvelijansa kertoi emäntänsä todenneen: ”Emme me maksa veroja, vain tavalliset ihmiset (little people) maksavat.” Kun Leona Helmsleyn edellisessä avioliitossaan saama ainoa poika kuoli 42-vuotiaana vuonna 1982, Helmsley haastoi tämän lesken oikeuteen pojalle lainaamiensa varojen perimiseksi ja irtisanoi tämän perheen omistamastaan asunnosta. Helmsleystä on tehty televisioelokuva Keinottelijoiden kuningatar (Leona Helmsley: The Queen of Mean, 1990), jossa häntä näyttelee Suzanne Pleshette. Hänestä kertovan musikaalin The Queen of Mean on säveltänyt Ron Passaro ja sanoittaneet David Lee ja Alex Lippard, ja sitä on esitetty pienemmissä teattereissa Yhdysvaltojen eri kaupungeissa tavoitteena tuottaa se New Yorkin Broadwaylle. ==Lähteet== Luokka:Yhdysvaltalaiset miljardöörit Luokka:Vuonna 1920 syntyneet Luokka:Vuonna 2007 kuolleet Luokka:Yhdysvaltalaiset hyväntekeväisyyden harjoittajat Luokka:Yhdysvaltalaiset yrittäjät
Kortepohjan kirjasto

Kortepohjan kirjasto on Jyväskylän kaupungin Kortepohjan kaupunginosassa toimiva yleinen kirjasto, joka toimii Jyväskylän kaupunginkirjaston lähikirjastona. Alkuperäisen huhtikuussa 1972 valmistuneen kirjaston suunnitteli kaupunginarkkitehti Erkki Kantonen ja sisustuksen suunnitteli sisustusarkkitehti Hannu Asunta. Suunnitteluun osallistui myös seitsemän kirjastonhoitajaa. Vuonna 2022 kirjasto muutti tuolloin valmistuneeseen Kortetaloon. Osana Jyväskylän kaupunginkirjastoa Kortepohjan kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä. == Lähteet == Luokka:Kortepohja Luokka:Jyväskylän kaupunginkirjasto
Viivästynyt ejakulaatio

Viivästynyt ejakulaatio tarkoittaa miehen siemensyöksyn eli ejakulaation saavuttamisen kestävän paljon toivottua kauemmin.Delayed ejaculation Healthdirect Australia, viitattu 13.6.2023 Joissain tapauksissa ejakulointi ei onnistu lainkaan. Kyvyttömyyttä ejakuloida kutsutaan anejakulaatioksi ja kyvyttömyyttä saada orgasmi anorgasmiaksi. Ei ole määritetty tiettyä aikarajaa, jonka ylittyessä kyse olisi viivästyneestä ejakulaatiosta. Viivästyneeseen ejakulaatioon puuttumisen tarve riippuu siitä, mieltääkö sitä kokeva asian ongelmalliseksi. Viivästynyt ejakulaatio saattaa aiheuttaa stressiä, fyysisiä ongelmia ja suhdeongelmia seksin osapuolille. Viivästynyt ejakulaatio saattaa olla ajoittain ilmenevä, pysyvä tai iän myötä muodostuva ongelma.Delayed Ejaculation Cleveland Clinic, viitattu 13.6.2023 Viivästynyt ejakulaatio voi johtua psykologisista tekijöistä etenkin jos ejakulaatio ja orgasmi saavutetaan helposti itsetyydytyksessä, mutta viivästyminen ilmenee kumppanin kanssa harrastetussa seksissä. Tällaisessa tilanteessa on myös mahdollista, että itsetyydytyksessä on turvauduttu johonkin tekniikkaan, joka ei ole toistettavissa kumppanin kanssa. Epämukavuuden ja suorituspaineiden tunteminen seksissä saattavat johtaa ejakulaation viivästymiseen. Masennus ja ahdistuneisuushäiriö ovat mahdollisia taustalla vaikuttavia psyykkisiä sairauksia. Somaattisista tiloista muiden muassa diabetes (etenkin tyypin 1 diabetes), MS-tauti, aivoverenkiertohäiriö, selkäydinvamma ja kilpirauhasen vajaatoiminta voivat aiheuttaa ejakulaation viivästymisen. Muita riskitekijöitä ovat ikääntyminen, aiempi virtsarakko- tai eturauhasleikkaus, liiallinen alkoholinkäyttö ja eräät lääkkeet, joita käytetään esimerkiksi masennuksen, psykoosin, kohonneen verenpaineen ja kivun hoidossa. Viivästyneen ejakulaation hoitomahdollisuudet riippuvat sen taustalla olevista syistä. Syystä riippuen kyseeseen voi tulla esimerkiksi alkoholinkäytön vähentäminen, lääkityksen vaihto, seksuaaliterapia tai Kegel-harjoitusten tekeminen. Nimenomaisesti viivästyneeseen ejakulaatioon suunnattua lääkehoitoa ei ole, mutta muihin vaivoihin tarkoitettuja lääkkeitä on toisinaan käytetty sen hoidossa. == Lähteet == Luokka:Seksuaaliterveys
Johannes Irgens

Johannes Irgens (31. heinäkuuta 1869 Ås – 29. joulukuuta 1939 Oslo) oli norjalainen juristi ja diplomaatti. Hän toimi Norjan ulkoministerinä vuosina 1910–1913. ==Lähteet== ==Aiheesta muualla== Luokka:Norjan ulkoministerit Luokka:Norjalaiset diplomaatit Luokka:Norjalaiset juristit Luokka:Vuonna 1869 syntyneet Luokka:Vuonna 1939 kuolleet
Fjordenes Tidende

Fjordenes Tidende on norjalainen vuonna 1910 perustettu paikallislehti, jonka toimitus on Måløyssä Kinnin kunnassa. Lehti ilmestyy kahdesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Kinn
Toivakan kirjasto

Toivakan kirjasto on Toivakan kirkonkylässä toimiva yleinen kirjasto. Toivakan kunnankirjasto on saanut alkunsa vuonna 1891. Ensimmäinen kirjasto oli seurakunnan Pölkin taloon eli pastori K.A.E. Antellin kodin yhteyteen perustama Toivakan lainakirjasto. Sittemmin kirjaston kokoelmista vastaava kirjastonhoitaja ja kirjaston osoite on vaihtunut useaan otteeseen. Kunnantalon yhteyteen kirjasto muutti vuonna 1961. Nykyisen kirjastorakennuksen (1987) on suunnitellut arkkitehti Mikko Lintula. Omatoimikirjasto käynnistyi Toivakassa kesällä 2015. Toivakan kirjasto on kuulunut vuodesta 2013 Keski-Suomen maakunnan kirjastojen muodostamaan kirjastokimppaan eli Keski-kirjastoihin. Sen aineistokokoelmat ja muut palvelut ovat kuntalaisten käytettävissä kaikissa Keski-Suomen kunnan- ja kaupunginkirjastoissa. == Lähteet == Luokka:Suomen kunnan- ja kaupunginkirjastot Luokka:Toivakan rakennukset ja rakennelmat
Porvoon seurakuntayhtymä

Porvoon seurakuntayhtymä on kahden Suomen evankelis-luterilaisen kirkon seurakunnan, Porvoon suomalaisen seurakunnan ja Porvoon ruotsalaisen tuomiokirkkoseurakunnan muodostama seurakuntayhtymä. Yhtymän yhteisiä toimintoja ovat hautaustoimi, kiinteistö- ja talousasiat, sairaalasielunhoito, perheneuvonta sekä yhteinen henkilöstö- ja muu hallinto.https://www.porvoonseurakunta.fi/info-ja-asiointi/porvoon- seurakuntayhtyma Jo ennen Porvoon kaupungin ja Porvoon maalaiskunnan kuntaliitosta kaupungin ja kunnan alueella toimi yhteinen evankelis- luterilainen seurakunta. Näin ollen Porvoon suomalaisessa seurakuntaan ei sisälly kuntaliitosta edeltävää kolmatta seurakuntaa, Porvoon maalaiskunnan evankelis-luterilaista seurakuntaa. Karijärven kurssikeskus purettiin 2021. Vuotta myöhemmin peruskorjattiin kurssikeskukseen liittynyt rantasauna sekä ylempänä mäellä olevat talous- ja hartaustilat.https://www.porvoonseurakunta.fi/uutiset/-/news/99321580 Porvoon seurakuntayhtymällä on myös Pellingin kurssikeskus.https://www.porvoonseurakunta.fi/yhteystiedot/pellingin- kurssikeskuksen-leiriohjaajathttps://www.porvoonseurakunta.fi/kirkot-ja- tilat/pellingin-kurssikeskus Lähellä on Pyhän Olavin kappeli, missä pitää kuukauden toisina sunnuntaina jumalanpalveluksen.https://www.porvoonseurakunta.fi/kirkot-ja-tilat/kirkot-ja- kappelit/pyhan-olavin-kappeli-pellinki ==Lähteet== ==Aiheesta muualla== * Porvoon seurakuntayhtymä Luokka:Suomen evankelis-luterilaiset seurakuntayhtymät Luokka:Porvoon seurakunnat
Aase Berg

Aase Berg (s. 16. kesäkuuta 1967) on ruotsalainen runoilija, kirjallisuuskriitikko ja kääntäjä. Hänen esikoisteoksensa oli runokokoelma Hos rådjur vuonna 1997. ==Bibliografia== Runokokoelmat * Hos rådjur (1997) * Mörk materia (1999) * Forsla fett (2002) * Uppland (2005) * Loss (2007) * Liknöjd fauna (2011) * Hackers (2015) Romaanit * Haggan (2019) * En uppblåst liten fittas memoarer (2021) Esseekokoelmat * Uggla (2009) * Spöket (2022) ==Lähteet== ==Aiheesta muualla== Luokka:Ruotsalaiset runoilijat Luokka:Vuonna 1967 syntyneet Luokka:Elävät henkilöt
Multian kirjasto

Multian kirjasto on Multian kirkonkylässä toimiva yleinen kirjasto. Kirjasto on saanut alkunsa vuonna 1865. Nykyinen kirjastorakennus (1981) on arkkitehtitoimisto Holma & Roinisen suunnittelema. Multian kirjasto on ollut tunnettu muun muassa tieteiskirjallisuuden kokoelmastaan. Multian kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä. == Lähteet == Luokka:Suomen kunnan- ja kaupunginkirjastot Luokka:Multian rakennukset ja rakennelmat
Pohjois-Tromssan ja Senjan käräjäoikeus

Pohjois-Tromssan ja Senjan käräjäoikeus (norj. Nord-Troms og Senja tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Pohjois-Tromssan ja Senjan käräjäoikeudet, lukuun ottamatta Naavuonon kuntaa, joka siirtyi osaksi Vestre Finnmarkin käräjäoikeutta. Pohjois-Tromssan ja Senjan käräjöoikeudella on toimipisteet Finnsnesissä ja Tromssassa. ==Tuomiopiiri== Käräjäoikeuden tuomiopiiriin kuuluvat seuraavat kunnat: * Bardu * Dyrøy * Kaivuono * Kalsa * Kierua * Målselv * Omasvuono * Paatsivuono * Raisi * Raisivuono * Senja * Tromssa * Yykeä ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Møllergata

Møllergata on Oslossa St. Hanshaugenin kaupunginosassa sijaitseva katu, joka alkaa Stortorvetin kulmasta ja kulkee muun muassa Youngstorgetin ohi päättyen Hausmanns gaten risteykseen, jonka kanssa se yhdistyy pohjoiseen kulkevaksi Maridalsveieniksi. ==Kuvia== Justisen i Møllergata.JPG|Møllergata 15: ravintola Justisen, joka sai nimensä aiemmin vieressä toimineen oikeusministeriön mukaan. Talo on rakennettu 1800-luvun alussa. Møllergata 19 Oslo.jpg|Møllergata 19: kaupungin entinen pääpoliisiasema (J. W. Nordan, 1866) Møllergata 26 – blå plakett.jpg|Møllergata 26:n seinässä oleva kyltti kertoo Viron pakolaishallituksen aloittaneen toimintansa kyseisessä osoitteessa 12. tammikuuta 1953. St Edmund's Church, Oslo 2017 f.jpg|Møllergata 30: Pyhän Edmundin kirkko (Paul Due ja Bernhard Steckmest, 1884) Moellergata skole.jpg|Møllergata 49:ssä sijaitseva koulu (J. W. Nordan, 1861). William Farre perusti tänne Norjan ensimmäisen kouluorkesterin (norj. skolekorps) vuonna 1901. Koulun yhteydessä toimii koulumuseo. Utsikt over Møllergata med bygårder OB.OT354.jpg|Katunäkymää noin 1870-luvulla. Skader i Møllergata.jpg|Heinäkuun 2011 terrori-iskun jälkeä Møllergatalla. ==Lähteet== ==Aiheesta muualla== Luokka:Oslon kadut
Norges Bank

Norges Bank on Norjan keskuspankki, jonka tehtävä on ylläpitää Norjan kruunun kurssia ja talousjärjestelmän vakautta sekä tehokasta ja turvallista maksuliikennettä. Se hallinnoi myös Norjan valtion öljyrahastoa. Norges Bank perustettiin vuonna 1816 ja sen pääjohtajana on vuodesta 2022 toiminut Ida Wolden Bache. Pankilla on noin 900 työntekijää ja sen pääkonttori sijaitsee Oslossa. Vuoteen 1896 saakka pääkonttori oli Trondheimissa. Norges Banks gamle bygg Trondheim.jpg|Norges Bankin ensimmäinen pääkonttori Trondheimissa. Nasjonalmuseet Akritektur gamle norgesbank IMG 3894 rk 87641.JPG|Ensimmäinen Oslon-pääkonttori toimii nykyisin arkkitehtuurimuseona. Museet for samtidskunst Oslo.jpg|Tässä rakennuksessa pankki toimi vuosina 1906–1986. ==Pääjohtajat== * 1893–1920: Karl Gether Bomhoff * 1920–1946: Nicolai Rygg * 1946–1954: Gunnar Jahn * 1954–1970: Erik Brofoss * 1970–1985: Knut Getz Wold * 1985–1993: Hermod Skånland * 1994–1995: Torstein Moland * 1996–1998: Kjell Storvik * 1999–2010: Svein Gjedrem * 2011–2022: Øystein Olsen * 2022–: Ida Wolden Bache ==Lähteet== ==Aiheesta muualla== * Norjan keskuspankin verkkosivut Luokka:Keskuspankit Luokka:Norjan talous
Rob McElhenney

Rob McElhenney (s. 14. huhtikuuta 1977 Philadelphia, Pennsylvania) on yhdysvaltalainen näyttelijä, tuottaja ja käsikirjoittaja. Hänet tunnetaan parhaiten sarjasta Elämää Philadelphiassa, jossa hän esittää yhtä pääosaa ja on myös yksi sarjan käsikirjoittajista ja tuottajista. McElhenney on myös walesilaisen jalkapalloseura Wrexhamin omistaja yhdessä näyttelijä Ryan Reynoldsin kanssa. He ostivat seuran helmikuussa 2021. McElhenneyn ja Reynoldsin aikakaudesta seuran omistajina on tehty dokumenttisarja Welcome to Wrexham (2022–). McElhenney on naimisissa näyttelijä Kaitlin Olsonin kanssa. == Lähteet == Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Harvey Vale

Harvey James Vale (s. 11. syyskuuta 2003 Haywards Heath) on englantilainen jalkapalloilija, joka pelaa keskikenttänä ja laitalinkkinä Chelseassa ja Englannin alle 20-vuotiaiden maajoukkueessa. Vale on 181 senttimetriä pitkä ja vasenjalkainen. Valella on Chelseassa sopimus vuoden 2025 kesään asti. Hän on Chelsean kasvatti mutta oli lainalla Hull Cityssa vuoden 2022 syksystä tammikuuhun 2023 asti. Chelsean edustusjoukkueessa Vale on pelannut viisi cup- ottelua. Englannin nuorten maajoukkueissa hän on pelannut 24 ottelua, joissa hän on tehnyt kolme maalia. Lokakuussa 2022 Transfermarkt arvioi Valen arvon olleen kaksi miljoonaa euroa. == Lähteet == == Aiheesta muualla == * Harvey Vale Chelsean sivuilla Luokka:Englantilaiset jalkapalloilijat Luokka:Vuonna 2003 syntyneet Luokka:Elävät henkilöt
In the Eye of the Storm

In the Eye of the Storm on Supertramp-yhtyeen perustajajäsenen Roger Hodgsonin ensimmäinen sooloalbumi vuodelta 1984. Muutamat albumin kappaleet kuten "Hooked on a Problem" ja "Only Because of You" oli kirjoitettu Supertrampin vuoden 1983 albumille ...Famous Last Words..., mutta kappaleet jäivät pois albumilta. Levy koostuu suhteellisen pitkistä kappaleita ja kappaleita koko albumilla on vain seitsemän. == Kappaleet == Kaikki kappaleet säveltänyt, sanoittanut ja sovittanut Roger Hodgson. === A-puoli === # # # # === B-puoli === # * # # == Kokoonpano == * Roger Hodgson - laulu, kaikki instrumentit paitsi: * Michael Shrieve - rummut kappaleissa 1, 2, 5-7 * Ken Allardyce - huuliharppu kappaleessa 6, taustalaulu kappaleessa 2, 3, 5 * Jimmy Johnson - nauhaton basso kappaleissa 3, 7 * Clair Diamant - naisääni kappaleessa 7 * Scott Page - saksofonit kappaleessa 4 === Tuotanto === * Äänitetty: Unicorn Studios, Nevada City * Miksattu: Power Station, New York * Masterointi: Masterdisk, New York * Scott Litt - ääniteknikko * James Farber - ääni- ja miksausteknikko * Ken Allardyce - ääniteknikoiden ja miksausteknikon assistentti * Chris Amson - tekniikan assistentti * Malcom Pollack - miksausteknikon assistentti * Roger Hodgson - levykannen konsepti, tuottaja, sävellykset, sanoitukset ja sovitukset * Richard Frankel - taiteellinen johto * Chuck Beeson - taiteellinen johto * David Coleman - kannen suunnittelu ja kuvayhdistelmät * Charles Reilly - valokuva * Timothy Eames - kansien maapallo * Image Bank West - ukkoskuva * Cliff Boule - ukkoskuvan parantelu == Lähteet == Luokka:Brittiläiset rockalbumit Luokka:Vuoden 1984 esikoisalbumit
Nordholzin lentotukikohta

Nordholzin lentotukikohta () on Saksan laivaston ilmavoimien (Marinefliegerkommando) käytössä oleva lentotukikohta lähellä Nordholzia, Ala- Saksin osavaltiossa. == Historia == Nordholzin lentotukikohta avattiin vuonna 1914, ollen yksi Saksan vanhimmista lentokentistä. Ensimmäisen maailmansodan aikana tukikohta oli Saksan zeppeliinien päätukikohta, ja sieltä lennettiin pommituslentoja Britanniaan. Versailles'n rauhan ehtojen mukaan kaikki lentokentän tilat purettiin sodan jälkeen vuonna 1919. Tukikohta otettiin takaisin käyttöön vuonna 1938, kun Luftwaffe päätti jälleenrakentaa sen. Toisen maailmansodan aikana siellä oli hävittäjä- ja pommitusyksiköitä. Tukikohtaa ei käytetty vuodesta 1941 maaliskuuhun 1943, kunnes Luftwaffe palasi. Sodan jälkeen Yhdysvallat piti aluetta hallussaan, kunnes se luovutettiin vuonna 1947 Yhdistyneen kuningaskunnan ilmavoimille, joka tuhosi sen. Nykyisen tukikohdan rakentaminen aloitettiin vuonna 1959. Se on toiminut erilaisissa Naton tehtävissä. Nykyään tukikohdassa on siviilikäytön lisäksi Saksan laivaston Marineflieger, joka käyttää tukikohtaa esim. merivalvontaan, sukellusveneentorjuntaan ja pelastustehtäviin. == Lähteet == Luokka:Ala-Saksin rakennukset ja rakennelmat Luokka:Saksan lentoasemat Luokka:Saksan merivoimat
V. Y. Vihdoinkin yhdessä (albumi)

V.Y. Vihdoinkin yhdessä on Pirkka-Pekka Peteliuksen kolmas studioalbumi, joka julkaistiin 1986. Albumi on soundtrack Kari Kyrönsepän ohjaamasta samannimisestä elokuvasta. Albumi julkaistiin EMI-levymerkillä vinyylilevynä ja C-kasettina. Albumia ei ole julkaistu CD-formaatissa. Albumin tunnetuimmaksi kappaleeksi nousi singlenäkin julkaistu "Lemmentunneliin", joka kohosi korkeimmillaan 26. myydyimmäksi singleksi heinäkuussa 1986. == Kappaleet == Kaikki kappaleet säveltänyt ja sovittanut Pedro Hietanen ja sanoittanut Pirkka-Pekka Petelius. === A-puoli === # # # # # === B-puoli === # * # # # # == Muusikot == * Pirkka-Pekka Petelius - laulu * Pedro Hietanen - piano, haitari ja urut * Hande Lemola - rummut * Harri Merilahti - basso * Janne Louhivuori - kitarat * Mongo Aaltonen - perkussiot ja marimba * Pepa Päivinen - tenori- ja baritonisaxofoni * Markku Veijonsuo - vetopasuuna * Markku Johansson - trumpetti * Antero Priha - trumpetti * Esa Kaartamo - shuubi-duubi -kuoro * Sarianna Salminen - koloratuurilaulu === Tuotanto === * Pedro Hietanen - sävellykset, sovitukset ja tuottaja * Pirkka-Pekka Petelius - sanoitukset * Imudico - kustannukset * Risto Hemmi - äänitys ja mixaus (Finnvox-studiot) * Markus Heikkerö - etukannen kuvitus ja kannen suunnittelu * Kaj Ewart - takakannen valokuvat (Studico) == Lähteet == Luokka:Pirkka-Pekka Peteliuksen albumit Luokka:Vuoden 1986 soundtrackit Luokka:Pedro Hietasen tuottamat albumit
Adin Hill

Adam Hill (s. 11. toukokuuta 1996 Comox, Brittiläinen Kolumbia, Kanada) on kanadalainen jääkiekkomaalivahti sekä Stanley Cup-voittaja, joka edustaa NHL- joukkue Vegas Golden Knightsia. Hän on Arizona Coyotesin kolmannen kierroksen varaus vuodelta 2015. == Ura == === Seuraura === Hillin ensimmäiset NHL-kaudet kuluivat Arizona Coyotessa sekä sen AHL-farmijoukkueessa Tucson Roadrunnersissa. Kaudeksi 2021–2022 Hill siirtyi pelaamaan San Jose Sharksiin. Tuolloin hänelle kertyi NHL:ssä 25 ottelua sekä farmijoukkue San Jose Barracudassa yksi ottelu. Kaudeksi 2022–2023 Hill siirtyi pelaamaan Vegas Golden Knightsiin. Joukkue sijoittui runkosarjassa viidenneksi ja eteni pudotuspeleihin, jossa voitti lopulta Stanley Cupin lyöden Florida Panthersin finaalisarjassa otteluvoitoin 4-1. Hill pelasi tuolloin pudotuspeleissä 16 ottelua, mukaan lukien kaikki finaalipelit, tilastojen ollessa päästettyjen maalien osalta 2.17 sekä torjuntaprosentin 0.932%. Nollapelejä Hill torjui pudotuspelien aikana kaksi. === Maajoukkueura === Hill on esiintynyt myöskin Kanadan maajoukkueessa maailmanmestaruuskilpailuissa vuonna 2021 Latviassa. Hill pelasi tuolloin kolme ottelua päästettyjen maalien keskiarvon ollessa 1,73 sekä torjuntaprosentin ollessa 0.909%. Joukkue voitti turnauksen lopuksi kultaa, lyöden Suomen loppuottelussa jatkoajalla maalein 3-2. == Lähteet == * Luokka:Kanadalaiset jääkiekkomaalivahdit Luokka:Arizona Coyotesin varaamat pelaajat Luokka:Vuonna 1996 syntyneet Luokka:Elävät henkilöt
Noni Madueke

Chukwuonso Tristan "Noni" Madueke (s. 10. maaliskuuta 2002 Lontoo) on englantilais-nigerialainen jalkapalloilija, joka edustaa lontoolaista Chelseaa ja Englannin alle 21-vuotiaiden jalkapallomaajoukkuetta oikeana laita- ja keskushyökkääjänä. 182-senttinen Madueke on vasenjalkainen ja hän painaa 70 kg. Madueke siirtyi Tottenhamin nuorisoakatemiasta PSV Eindhovenin nuoriin vuonna 2018. Hän pelasi ensimmäiset neljä Eredivisie-otteluaan kaudella 2019–2020. Seuraavalla kaudella hän pelasi Alankomaiden pääsarjassa 24 ottelua, joissa hän teki seitsemän ja syötti kuusi maalia. Eurooppa-liigan viidessä ottelussa hän teki yhden maalin. Kaudella 2021–2022 hän pelasi Eredivisiessä 18 ottelua, ja teki kolme maalia. Hän pelasi kaksi ottelua ja teki yhden maalin PSV:n tiellä KNVB-cupin voittoon. Mestarien liigassa hän pelasi kuusi karsintaottelua ja teki kaksi maalia. Eurooppa-liigassa hän pelasi kolme ja Konferenssiliigassa viisi ottelua. Syyskaudella 2022 hän pelasi Eredivisiessä viisi ottelua ja teki yhden maalin. Eurooppa-liigassa hän pelasi kolme ottelua. Hänellä oli kahdeksan loukkaantumista PSV-aikoina. Loukkaantumisten takia Maduekelta meni ohi 54 PSV-ottelua. Madueke siirtyi Chelseaan 35 miljoonan euron siirtokorvauksella tammikuussa 2023. Hänellä on Chelseassa sopimus vuoteen 2030 asti, yhden vuoden jatka-optiolla. Madueke pelasi Chelseassa kevätkauden 2023 aikana 12 Englannin Valioliigan ottelua, jossa hän teki yhden maalin. Kaudella 2023–2024 hän pelasi Valioliigassa 23 ottelua, joista 13 avauskokoonpanossa ja teki viisi maalia. Englannin liigacupissa hän teki viidessä ottelussa kaksi maalia ja tuli tappiollisessa loppuottelussa vaihdosta kentälle. Madueke pelasi kaksi ottelua alle 17-vuotiaiden EM-kilpailuissa 2019. Englannin alle 21-vuotiaiden maajoukkueessa Madueke on pelannut 20 ottelua ja tehnyt seitsemän maalia. Hän pelasi yhden ottelun alle 21-vuotiaiden EM-kilpailuissa 2021 ja kaikki kuusi ottelua Englannin voittaessa ikäluokan Euroopan-mestaruuden 2023. Heinäkuussa 2023 Transfermarkt arvioi Madueken arvon olevan 30 miljoonaa euroa. == Lähteet == == Aiheesta muualla == Madueke Chelsean sivuilla Luokka:Englantilaiset jalkapalloilijat Luokka:Nigerialaiset jalkapalloilijat Luokka:Vuonna 2002 syntyneet Luokka:Elävät henkilöt
Pultavan alueen lippu

Pultavan alueen lippu () on Ukrainan Pultavan alueen symboli. Lipun mittasuhteet ovat 2:3, ja siinä on sinisellä pohjalla keltainen kasakkaristi, jonka korkeus on puolet lipun korkeudesta. Lipun on suunnitellut Jevhen Šyrai, ja Pultavan aluevaltuusto hyväksyi sen 10. helmikuuta 2000. Keltainen kasakkaristi tummansinisellä pohjalla oli 1700-luvulla perustetun Pultavan rykmentin symboli. == Lähteet == Luokka:Ukrainan liput lippu
Bruce Cassidy

Bruce Cassidy (s. 20. toukokuuta 1965) on kanadalainen entinen jääkiekkoilija sekä nykyinen päävalmentaja, joka valmentaa tällä hetkellä Vegas Golden Knightsia. ==Pelaajaura== Cassidy pelasi ennen valmentajauraansa NHL-seura Chicago Blackhawksissa. Blackhawks varasi Cassidyn vuoden 1983 varaustilaisuudessa numerolla 18. Hän pelasi NHL:ssä aina kauteen 1989-1990 saakka, jolloin hän siirtyi pelaamaan muun muassa Italian sekä Saksan liigaan. Pelaajauran viimeisinä vuosina Cassidy siirtyi vielä takaisin Amerikkaan pelaamaan IHL-liigan Indianapolis Iceen. Cassidy lopetti pelaajauransa kauteen 1996-1997, ja hän aloitti samalla kaudella valmentajan uransa. ==Valmennusura== Cassidy aloitti valmennusuransa ensin pienemmissä Pohjois- Amerikan liigoissa, kuten ECHLssä sekä IHLssä. Kaudeksi 2002-2003 hänet nimitettiin ensimmäistä kertaa NHL-seuran päävalmentajaksi, jolloin hän valmensi Washington Capitalsia. Myöhemmin hän siirtyi kaudella 2008-2009 Providence Bruinsin päävalmentajaksi AHL:ään. Hän toimi joukkueen päävalmentajana aina kauteen 2015-2016 saakka, jolloin Cassidy nimitettiin NHL-joukkue Boston Bruinsin päävalmentajaksi. Cassidy onnistui kaudella 2018-2019 valmentamaan Bruinsin aina Stanley Cupin finaaleihin saakka, mutta joukkue kuitenkin hävisi finaalisarjan St. Louis Bluesille niukasti otteluvoitoin 3-4. Cassidy toimi Bruinsin päävalmentaja kauteen 2021-2022 saakka, jolloin hänet erotettiin tehtävästä joukkueen hävittyä pudotuspeleissä Carolina Hurricanesille ratkaisevassa 7. ottelussa. 14\. kesäkuuta 2022 Vegas Golden Knights nimitti Cassidyn joukkueen uudeksi päävalmentajaksi. Cassidy onnistui valmentamaan joukkueen kauden 2022-2023 päätteeksi pudotuspeleihin. Joukkue eteni aina Stanley cupin finaaleihin saakka, ja voitti mestaruuden voitettuaan Florida Panthersin finaalisarjassa otteluvoitoin 4-1. Cassidy voitti ensimmäistä kertaa valmentajaurallaan Stanley Cupin. ==Lähteet== * Luokka:Kanadalaiset jääkiekkovalmentajat Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1965 syntyneet Luokka:Elävät henkilöt
Mäentaka (Huittinen)

Mäentaka on entinen kylä Huittisilla. Kylä sijaitsi Punkalaitumenjoen ja Sammunjoen välissä. Mäentaka on jäänyt Lauttakylän kasvaneen taajaman sisään ja hävinnyt kartoista. Mäentaka on erotettu Nanhian kylästä omaksi kyläkseen vuonna 1553. Aluksi Mäentaan kantatilat sijaitsivat Punkalaitumenjoen pohjoisrannalla nykyisen Isännänkadun tienoolla. Kylä siirtyi sittemmin Untonmäelle ja sen tiivis rakennuskanta myötäili kylää halkovaa tietä. 1960-luvulla valtatie 12 vedettiin kylän läpi ja Mäentaan länsiosasta tuli risteysalue. Aluetta kaavoitettiin voimakkaasti 1960- ja 1970-luvuilla, jolloin kylä jäi Lauttakylän taajaman sisään. == Lähteet == Luokka:Lauttakylä
Sifter Capital

Sifter Capital on suomalainen varainhoitoyritys. Yrityksen kotipaikka sijaitsee Helsingissä ja sen toimitusjohtaja on Santeri Korpinen. Sifter Capital perustettiin vuonna 2015, kun Hannes Kulvikin vuonna 2003 perustaman Sifter-rahaston hallinnointi siirtyi Sveitsistä Suomeen. Sifter Capitalin tuotevalikoimaan kuuluu yksi rahasto Sifter Fund Global. Sifter Fund Global on Hannes Kulvikin sijoitusfilosofiaan perustuva rahasto, joka on noudattanut samaa strategiaa viimeiset 20 vuotta. Rahaston strategiaa voi luonnehtia pitkän aikavälin laatusijoittamisena. Kesäkuussa 2023 Sifter Capitalilla oli noin 180 miljoonaa euroa hallinnoitavia varoja. ==Historia== 1990-luvun alussa Hannes Kulvik oli kerryttänyt varallisuutta työuransa ja liiketoimiensa ansiosta. Kulvik etsi itselleen sopivaa varainhoitajaa New Yorkin ja Lontoon investointipankeista, mutta ei löytänyt omia sijoitusnäkemyksiään toteuttavaa henkilöä. Kulvik ei uskaltanut antaa rahoja heidän hoidettavakseen, joten hän alkoi kehittää omaa sijoitusfilosofiaansa ja systemaattista tapaa vertailla pörssiyhtiöitä.Puustinen s.116-126 Kulvik loi Bloombergin reaaliaikaisen datan perusteella Excel-taulukon, joka valittujen kriteerien perusteella karsi ne yhtiöt, joiden liiketoiminta ei ollut riittävän laadukasta, ja sen jälkeen asetti kriteerien läpäisseet yhtiöt edullisuusjärjestykseen. Näin sai alkunsa Stocksifter, Sifterillä käytössä oleva työkalu, joka nopeuttaa hyvien ansaintamallien löytämistä. Keskustellessaan ystäviensä ja tuttaviensa kanssa Kulvik huomasi, että insinöörimäiselle eliminoinnille ja sijoituskohteiden liiketoimintaan perehtyvälle pitkäjänteiselle lähestymiselle oli kysyntää. Tämän johdosta Luxemburgiin perustettiin vuonna 2003 Sifter-rahasto, jonka salkunhoito tapahtui Kulvikin kotikaupungissa Sveitsin Genevessä. . Rahastoon lähti aluksi mukaan sijoittajia Suomen ja Sveitsin lisäksi Ranskasta ja Isosta-Britanniasta. Vuonna 2015 rahaston analyysityö siirrettiin Suomeen Sifter Capital Oy:lle.Puustinen s. 156 ==Lähteet== * Puustinen, Terho: Sijoittaja. Mitä Hannes Kulvik oppi ahneudesta ja miten sinäkin voit vaurastua levottomilla osakemarkkinoilla. Helsinki: Kustannusosakeyhtiö Otava, 2022. ISBN 978-951-1-46183-8 === Viitteet === == Aiheesta muualla == * Sifter Capital Luokka:Suomen finanssipalveluyhtiöt Luokka:Suomalaiset rahastoyhtiöt Luokka:Helsinkiläiset yritykset
Lasse Lehto

Lasse Erik Lehto (s. 1953) on suomalainen murhaaja. Varsinais-Suomen käräjäoikeus tuomitsi Lehdon elinkautiseen vankeuteen Ilpo Härmäläisen murhasta toukokuussa 2022. Lehto ampui Härmäläisen purjeveneessään Turun saaristossa 3. elokuuta 1994. Turun hovioikeus vahvisti tuomion 14. kesäkuuta 2023. 9\. tammikuuta 2024 korkein oikeus päätti olla myöntämättä Lehdolle valituslupaa, joten tuomio jää lainvoimaiseksi. Lehto on toiminut yrittäjänä mainosalalla, mutta hänen yrityksensä ajautui konkurssiin. Vuonna 2008 Lehto tuomittiin laittomasta uhkauksesta. Hän on saanut tuomioita myös erilaisista talousrikoksista kuten allekirjoitusten väärentämisestä asiakirjoihin. == Ilpo Härmäläisen murha == Lehdon mainostoimisto ajautui vaikeuksiin 1990-luvulla. Konkurssin välttämiseksi Lehto houkutteli Ilpo Härmäläisen mukaan petokseen. Kun Härmäläinen huomasi toiminnan rikollisuuden, hän aikoi kertoa poliisille ja Lehto päätti tappaa hänet. Lehto houkutteli Härmäläisen purjeveneelleen verukkeenaan näyttää saaristokiinteistöä kauppoja varten. Purjeveneen ollessa Turun Airistolla Lehto ampui Härmäläistä kaksi kertaa revolverilla. Tämän jälkeen Lehto upotti Härmäläisen ruumiin mereen käyttäen ankkuria painona. Murhaoikeudenkäynti alkoi joulukuussa 2021. Härmäläisen ruumis löytyi maaliskuussa 2022. Lehto kiisti syyllisyytensä sekä käräjä- että hovioikeudessa. == Yksityiselämä == Lehto erosi vaimostaan vuonna 2006. == Lähteet == Luokka:Vuonna 1953 syntyneet Luokka:Suomalaiset murhaajat Luokka:Elävät henkilöt Luokka:Talousrikoksista tuomitut henkilöt
Ilkka Hynninen

Ilkka Hynninen on suomalainen yrittäjä, audiovisuaalinen tuottaja ja kirjailija. Hän oli yksi Mediawan-konserniin kuuluvan Aito Median perustajista ja toimi yhtiön toimitusjohtajana vuosina 2003–2021.https://ihstories.com/bio/ Aito Media on tuottanut muun muassa televisiosarjat Suomen huutokauppakeisari, Venäjän halki 30 päivässä, Poliisit, Silkkitie 30 päivässä ja Pirjo.https://www.imdb.com/name/nm1759064/ Vuodesta 2022 lähtien Hynninen on toiminut luovana johtana tuotantoyhtiössä Ilkkas’ Creative Studio, joka keskittyy kansainväliseen draamaan ja dokumentteihin. Yhtiö on kehittämässä muun muassa Nordic Noir parodiaa nimeltä NoPoFo Hei, me lennetään! ja Mies ja Alaston Ase elokuvasarjoista tunnettujen Pat Proftin ja David Zuckerin kanssa. NoPoFon käsikirjoittajina toimivat Mika Eirtovaara, Riku Suokas ja Heikki Syrjä.https://www.hs.fi/kulttuuri/art-2000009089297.htmlhttps://variety.com/2022/tv/global/airplane- naked-gun-david-zucker-pat-proft-nordic-noir-spoof-nopofo-1235379325/ Hynninen on toiminut tuottajana tuotannoissa, kuten Koskinen, Suomi ja Sodan Uhka?, Eput, Yksin kotona Suomi, Hyvät kaupat, ja Rikkaat ja rahattomat. Ilkka Hynnisen kirja Toteuta Ideasi julkaistiin syksyllä 2023. Kirjan on kustantanut Docendo.https://docendo.fi/sivu/kirjailijat/hynninen-ilkka Hynnisen viimeaikaiset kansainväliset ehdokkuudet ovat: Rockie Awards 2021 - Pirjo (komedia, vastaava tuottaja), Arman ja Suomen rikosmysteerit (dokumentti, vastaava tuottaja), Au pairit (faktasarja, vastaava tuottaja)https://rockies.playbackonline.ca/Winners/Winner/2021 Rockie Awards 2020 – Melkein totta (komedia, vastaava tuottaja)https://rockies.playbackonline.ca/Winners/Winner/2020 TBI's Innovation Awards 2020 – Kaikki kotona Livehttps://tbivision.com/2020/09/03/tbis-content-innovation- awards-2020-shortlist-revealed/ C21 Format Awards 2020 – Suomalainen menestysresepti (faktasarja, vastaava tuottaja)https://www.c21media.net/screenings/formatawards2020/the-food- inventors/15752/ == Lähteet == Luokka:Suomalaiset yrittäjät Luokka:Suomalaiset kirjailijat Luokka:Syntymävuosi tuntematon Luokka:Elävät henkilöt
Myyrä (1. tuotantokausi)

Myyrän ensimmäinen tuotantokausi esitettiin MTV3 kanavalla alkuvuodesta 2019. Kauden juonsi Roope Salminen. Kausi kuvattiin Meksikossa vuoden 2018 kesällä. ==Kilpailijat== Nimi Ikä Ammatti Asuinpaikka Sijoitus Olli Oksa 51 Avainasiakaspäällikkö Vantaa 1 Pietari Oksa 30 Projektiassistentti Helsinki 2 Lotta Bernitz 22 Lähihoitaja Turku 3 Katriina Adele 29 Lentoemäntä Helsinki 4 Juho Tanska 38 Ravintoloitsija Porvoo 5 Pentti 65 Eläkeläinen Inkoo 6 Irene Taurinen 43 Kuiskaaja Helsinki 7 Matias Savo 24 Opiskelija Tampere 8 Joonas Kiili 30 Ensihoitaja Jyväskylä 9 Eerika Väisänen 31 Sosiaalialan ohjaaja Pori 10 Tuija Pohjola 29 Psykologi Espoo Myyrä ==Jaksot== Jakso Nimi Ensiesitys Pudonnut kilpailija Katsojamäärä1 Muuta 1 Seikkailu Meksikossa alkaa! 1. tammikuuta 2019 Eerika 535 000 2 Huimia hetkiä Meksikon viidakossa 5. tammikuuta 2019 Joonas 434 000 3 Rallivisa 12. tammikuuta 2019 Matias 389 000 4 Jyrkänteitä ja piñatoja 19. tammikuuta 2019 Irene 409 000 5 Ryöstö 26. tammikuuta 2019 Pentti 398 000 6 Salaperäinen koodi 2. helmikuuta 2019 Juho 297 000 7 Jokiristeily 9. helmikuuta 2019 Katriina 402 000 8 Pommi tikittää 16. helmikuuta 2019 Ei pudonnutta 306 000 9 Lopullinen testi 23. helmikuuta 2019 Lotta 361 000 10 Kuka on Myyrä? 2. maaliskuuta 2019 Pietari 337 000 Myyräksi paljastui Tuija. Olli voitti 26 130 €. 1 Keskikatsojamäärä ensiesityspäivänä televisiossa ==Katso myös== *Myyrä (televisiosarja) ==Lähteet== Luokka:Tuotantokaudet
Myyrä (2. tuotantokausi)

Myyrän toinen tuotantokausi esitettiin MTV3-kanavalla alkuvuodesta 2021. Kauden juonsi Roope Salminen.https://www.mtvuutiset.fi/artikkeli/myyra-sarja- kuvattiin-latviassa-nain-koronaohjeistukset-otettiin- huomioon/8047166#gs.r7i9p6 Kausi kuvattiin Latviassa vuonna 2020, koronaviruspandemian alkaessa. ==Kilpailijat== Nimi Ikä Ammatti Asuinpaikka Sijoitus Aino Sirje 33 Näyttelijä Barcelona 1 Teemu Packalén 33 Vapaaottelija Helsinki 2 Joona Puhakka 23 Mediapersoona Helsinki 3 Ilari Johansson 52 Stand up-koomikko Helsinki 4 Pippa Laukka 51 Hyvinvointialan ammattilainen Helsinki 5 Mikko Penttilä 34 Näyttelijä Helsinki 6 Noora Karma 45 Mentalisti, taikuri Sipoo 7 Mira Luoti 42 Laulaja Helsinki 8 Wallu Valpio 47 Muusikko, poliitikko Jyväskylä 9 Mikko Kuoppala 39 Rap-artisti Helsinki Myyrä ==Jaksot== Jakso Nimi Ensiesitys Pudonnut kilpailija Katsojamäärä1 Muuta 1 Kylmä kyyti, kuuma vihje 2. maaliskuuta 2021 Ei pudonnutta 432 000 2 Outoa tyrimistä torilla 9. maaliskuuta 2021 Wallu 416 000 3 Nyt kaahataan 16. maaliskuuta 2021 Mira 392 000 4 Kourua alas 23. maaliskuuta 2021 Noora 423 000 5 Helikopteri vs. vankila 30. maaliskuuta 2021 Ei pudonnutta 382 000 6 Sano se kukkasin 6. huhtikuuta 2021 Mikko P. 430 000 7 Pelkkää kulissia 13. huhtikuuta 2021 Pippa 429 000 8 Peli kovenee 20. huhtikuuta 2021 Ilari 467 000 9 Ihmeelliset ihmissoihdut 27. huhtikuuta 2021 Joona 424 000 10 Voittaja ja Myyrä 4. toukokuuta 2021 Teemu 489 000 Myyräksi paljastui Mikko Kuoppala. Aino Sirje voitti 21 340 €. 1 Keskikatsojamäärä ensiesityspäivänä televisiossa == Lähteet == Luokka:Tuotantokaudet
Myyrä (3. tuotantokausi)

Myyrän kolmas tuotantokausi esitettiin MTV3 kanavalla alkuvuodesta 2022. Kauden juonsi Roope Salminen.https://www.mtvuutiset.fi/artikkeli/tassa-ovat- tulevan-myyra-kauden-kilpailijat/8366414 ==Kilpailijat== Nimi Ikä Ammatti Sijoitus Olli Herman 38 Muusikko 1 Miska Haakana 25 Tubettaja, muusikko 2 Sabina Särkkä 33 Malli 3 Ilona Chevakova 35 Näyttelijä 4 Pia Penttala 51 Psyko- ja perheterapeutti 5 Dan Tolppanen 40 Muusikko 6 Markus Pöyhönen 43 Pikajuoksija, yritysvalmentaja 7 Ilona Ylikorpi 23 Tubettaja 8 Veeti Kallio 56 Näyttelijä, muusikko 9 Pete Lattu 42 Näyttelijä Myyrä ==Jaksot== Jakso Nimi Ensiesitys Pudonnut kilpailija Katsojamäärä1 Muuta 1 Kylmäpäitten päivä 3. huhtikuuta 2022 Veeti 369 000 2 Luottamuskysymys 10. huhtikuuta 2022 Ilona Y. 346 000 3 Kaakelit sekaisin 17. huhtikuuta 2022 Markus alle 271 000 4 Hilpeät oppaat 24. huhtikuuta 2022 Dan 291 000 5 Herkkuja ja suunnistusta 1. toukokuuta 2022 Ei pudonnutta 299 000 6 Läpi pärskeiden 8. toukokuuta 2022 Pia 312 000 7 Seuraa rahaa 15. toukokuuta 2022 Ilona C. 305 000 8 Salamavalojen räiskettä 22. toukokuuta 2022 Sabina 254 000 9 Kohti finaalia 5. kesäkuuta 2022 Ei pudonnutta 316 000 10 Kuka on Myyrä? 12. kesäkuuta 2022 Miska 416 000 Myyräksi paljastui Pete Lattu. Olli Herman voitti 22 435 €. 1 Keskikatsojamäärä ensiesityspäivänä televisiossa ==Lähteet== Luokka:Tuotantokaudet
Rudolf Herzog

Rudolf Herzog (6. joulukuuta 1869 – 3. helmikuuta 1943 Rheinbreitbach, Saksa) oli saksalainen kirjailijaHerzog, Rudolf, Kirjasampo. Viitattu 15.6.2023 ja toimittaja. Hän oli keisari Vilhelm II:n ystävä vielä tämän siirryttyä maanpakoon. Herzog oli poliittisilta näkemyksiltään aikansa lapsi, jopa opportunisti, mistä kertoo se, että hän myötäili kolmannen valtakunnan vallanpitäjiä.Rudolf Herzog (1869–1943), Heimatverein Rheinbreitbach. Viitattu 14.6.2023 ==Suomennetut teokset== * Wiskottenin perhe, suomentanut Maija Halonen. Helsinki: Otava, 1909 – 2. korjattu p. Helsinki: Otava, 1933 * Elämän unelmia, Hämeenlinna: Arvi A. Karisto 1910 * Vain näyttelijätär, suomentanut E. V. Helsinki: SKS, 1912 * Nibelungien tarina, suomentanut Hilja Walldén. Porvoo: WSOY, 1925 ==Lähteet== ==Aiheesta muualla== Luokka:Saksalaiset kirjailijat Luokka:Saksalaiset runoilijat Luokka:Vuonna 1869 syntyneet Luokka:Vuonna 1943 kuolleet
Queen Esther Marrow

Queen Esther Marrow (12. helmikuuta 1941 Newport News, Virginia) on yhdysvaltalainen gospel- ja soul-laulaja. Marrow’n ura alkoi 22-vuotiaana, kun Duke Ellington kiinnitti huomiota lahjakkaaseen laulajaan. Ellingtonin lisäksi Marrow’n varhaisia yhteistyökumppaneita oli Harry Belafonte, ja hän on esiintynyt yhdessä muun muassa Bob Dylanin, Ray Charlesin, Ella Fitzgeraldin, Lena Hornen ja oman idolinsa, gospellaulaja Mahalia Jacksonin kanssa. Marrow on esiintynyt paljon Euroopassa, myös Suomessa. Vuonna 1971 hänestä nauhoitettiin Yle TV1:n studiossa mustavalkoinen televisio-ohjelma Esther Marrow – Musta virginialainenHelsingin Sanomat 14.1.1971, s. 9, Helena Ylänen: ”Lämmin musta ääni USA:sta – Esther Marrow Helsingissä.” Näköislehti (maksullinen). Viitattu 27.11.2020. . ==Lähteet== Luokka:Yhdysvaltalaiset gospellaulajat Luokka:Yhdysvaltalaiset soullaulajat Luokka:Vuonna 1941 syntyneet Luokka:Elävät henkilöt
Keskiyläsaksa

Keskiyläsaksa () on Jacob Grimmin keksimä nimitys saksankielen toiselle historialliselle kehityskaudelle, jona tavallisesti käsitetään ajanjaksoa vuosien 1100 ja 1500 välillä. Keskiyläsaksa erottautuu varhaisimmista kielikaudesta eli muinaisyläsaksasta siinä, että kaikki muinaisyläsaksan taivutustavujen vokaalit ovat muuttuneet e:ksi, esim. muinaisyläsaksa: boto, keskiyläsaksa: bote (uusyläsaksa: Bote). Keskiyläsaksan ja sitä seuraavan uusyläsaksan kauden välillä ei ole olemassa yhtä selvää kielellistä rajamerkkiä, vaan rajana yleensä pidetään Lutherin esiintymistä ja saksalaisen kirjakielen syntymistä.Keskiyläsaksa, Tietosanakirja osa 4, palsta 760, Tietosanakirja Osakeyhtiö 1912 ==Lähteet== Luokka:Saksan kieli